Vel hefur einnig gengið að fara í vettvangsferðir á þessu milda hausti . Foreldrasamtölin gengu vel og vonandi sem flestir búnir að ná að að mæta í samtal með deildarstjóra . Við minnum á að ávallt er hægt að biðja um foreldrasamtöl ef þurfa þykir . Enn bætast við börn í leikskólann , ein stúlka byrjar á Móholti í næstu viku og svo koma fleiri börn inn um áramótin . Líf og fjör . Einn starfsmaður hefur verið í veikindaleyfi í október en Lísa María komið inn sem afleysing í staðinn . Menntadagurinn á föstudaginn var frábær og starfsfólk sótti fjölbreyttar og fræðandi málstofur í Hofsstaðaskóla . Það er mikil gróska í skólastarfi í bænum okkar . Ef þið foreldrar eigið eitthvað heimavið sem þið haldið að gæti nýst okkur í skapandi verkefni þá erum við alltaf til í slíkt . Við viljum nýta verðlaust efni í sköpun eins og við getum . Eftirfarandi er á döfinni í nóvember og um að gera að setja mikilvæga viðburði í dagatalið svo enginn gleymi neinu en sérstaklega er bent á fræðslufund fyrir foreldra í boði foreldrafélagsins miðvikudaginn 6. nóvember . Föstudagur 1. nóv . Flæði og þeir sem vilja mega koma í búningum í leikskólann . Miðvikud. 6. nóv . Fræðsla í boði foreldrafélagsins kl. 8:15 – 9:15 . Rafn Emilsson sálfræðingur fjallar um jákvæða uppeldishætti . Ný stjórn foreldrafélagsins verður kynnt . Fimmtud. 7. nóv . Krummalingar , sýning fyrir Móholt og Nónholt ásamt börnum fæddum 2016 á Hnoðraholti . Föstudagur 8. nóv . Baráttudagur gegn einelti – Vinastundir og vinna með Blæ bangsa á öllum deildum . Söngsalur með vinaþema . Föstud. 15. nóv . Fögnum degi íslenskrar tungu - afmæli leikskólans og Leikskólinn er 43 ára . Syngjum saman í salnum og gerum okkur glaðan dag . Miðvikud. 20. nóv . Dagur mannréttinda barna . Miðvikud. 27. nóv . Piparkökubakstur á deildum . Föstud. 29. nóv . Leikfangadagur og fyrsta aðventustundin í salnum . Foreldrar eru hvattir til að lesa fyrir börn sín alla daga , það er gríðarlega góð málörvun og mikilvægt fyrir börnin að fá þá örvun heimavið í samstarfi við leikskólann . Ávallt má koma með bók í leikskólann en mikilvægt er að merkja með nafni barnsins .